title: Komisijas Īstenošanas regula (ES) Nr. 704/2011 ( 2011. gada 20. jūlijs ), ar ko apstiprina darbīgo vielu azimsulfuronu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               21.7.2011

               LV

               Eiropas Savienības Oficiālais Vēstnesis

               L 190/38

         KOMISIJAS ĪSTENOŠANAS REGULA (ES) Nr. 704/2011
   (2011. gada 20. jūlijs),
   ar ko apstiprina darbīgo vielu azimsulfuronu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta b) apakšpunktu Padomes Direktīvu 91/414/EEK (2) piemēro darbīgajām vielām, kas uzskaitītas I pielikumā Komisijas 2007. gada 27. jūnija Regulā (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (3), attiecībā uz apstiprinājuma procedūru un nosacījumiem. Azimsulfurons ir iekļauts Regulas (EK) Nr. 737/2007 I pielikumā.

               (2)

               Azimsulfurona apstiprināšanas termiņš, kā norādīts pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (4), beidzas 2011. gada 31. decembrī. Saskaņā ar Regulas (EK) Nr. 737/2007 4. panta noteikumiem minētajā pantā norādītajā laikposmā tika iesniegts pieteikums par azimsulfurona atkārtotu iekļaušanu Direktīvas 91/414/EEK I pielikumā.

               (3)

               Minētais pieteikums tika atzīts par atbilstīgu ar Komisijas 2008. gada 28. jūlija Lēmumu 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu (5).

               (4)

               Pieteikuma iesniedzējs Regulas (EK) Nr. 737/2007 6. pantā noteiktajā laikposmā iesniedza minētajā pantā prasītos datus, kā arī skaidrojumu par katra jaunā iesniegtā pētījuma nozīmi.

               (5)

               Ziņotāja dalībvalsts, apspriežoties ar otru ziņotāju dalībvalsti, sagatavoja novērtējuma ziņojumu, ko 2009. gada 1. jūnijā iesniedza Eiropas Pārtikas nekaitīguma iestādei (turpmāk “iestāde”) un Komisijai. Minētajā ziņojumā līdz ar darbīgās vielas novērtējumu ir iekļauts to pētījumu saraksts, kurus ziņotāja dalībvalsts izmantoja vielas novērtēšanai.

               (6)

               Iestāde novērtējuma ziņojumu paziņoja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Iestāde novērtējuma ziņojumu arī publiskoja.

               (7)

               Pēc Komisijas lūguma dalībvalstis un iestāde veica novērtējuma ziņojuma profesionālapskati. Iestāde 2010. gada 12. martā iesniedza Komisijai savu secinājumu par azimsulfurona riska novērtējuma profesionālapskati (6). Dalībvalstis un Komisija izskatīja novērtējuma ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 17. jūnijā tas tika pabeigts kā Komisijas pārskata ziņojums par azimsulfuronu.

               (8)

               Dažādās veiktajās pārbaudēs ir atklājies, ka azimsulfuronu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt azimsulfuronu.

               (9)

               Saskaņā ar Regulas (EK) Nr. F1107/2009 13. panta 2. punktu, sasaistot ar tās 6. pantu un ņemot vērā pašreizējās zinātnes un tehnikas atziņas, tomēr ir jāietver konkrēti nosacījumi un ierobežojumi, kas nav paredzēti pirmajā iekļaušanas reizē Direktīvas 91/414/EEK I pielikumā.

               (10)

               Pamatojoties uz pārskata ziņojumu, kurā norādīts, ka ražošanas piemaisījumu fenolu uzskata par toksisku, tomēr jānosaka šā piemaisījuma maksimālais līmenis tehniskajā materiālā 2 g/kg.

               (11)

               No jaunajiem iesniegtajiem datiem izriet, ka azimsulfurons un tā noārdīšanās produkti ūdens fotolīzē var apdraudēt ūdens organismus. Neskarot secinājumu, ka azimsulfurons jāapstiprina, ir īpaši piemēroti pieprasīt papildu apstiprinošu informāciju.

               (12)

               Pirms apstiprināšanas ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs apstiprināšanas radīto jauno prasību izpildei.

               (13)

               Neskarot pienākumus, kas apstiprināšanas rezultātā noteikti ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr jāpiemēro šādi nosacījumi. Pēc apstiprināšanas dalībvalstīm jāatvēl sešu mēnešu laikposms atļauju pārskatīšanai attiecībā uz augu aizsardzības līdzekļiem, kas satur azimsulfuronu. Dalībvalstīm attiecīgi jāmaina, jāaizstāj vai jāatsauc atļaujas. Atkāpjoties no minētā termiņa, jāparedz garāks laikposms, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katrai attiecīgai izmantošanai saskaņā ar vienotajiem principiem, kas noteikti Direktīvā 91/414/EEK.

               (14)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus dalībvalstīm vai atļauju turētājiem.

               (15)

               Saskaņā ar Regulas (EK) Nr. 1107/2009 13. panta 4. punktu attiecīgi jāgroza Īstenošanas regulas (ES) Nr. 540/2011 pielikums.

               (16)

               Skaidrības labad jāatceļ Komisijas 2010. gada 20. augusta Direktīva 2010/54/ES, ar ko groza Padomes Direktīvas 91/414/EEK I pielikumu, lai atkārtoti iekļautu darbīgo vielu azimsulfuronu (8).

               (17)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu azimsulfuronu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Vajadzības gadījumā dalībvalstis līdz 2012. gada 30. jūnijam saskaņā ar Regulu (EK) Nr. 1107/2009 groza vai atsauc pašreizējās atļaujas augu aizsardzības līdzekļiem, kas satur darbīgo vielu azimsulfuronu.
   Līdz minētajai dienai tās jo īpaši pārliecinās, vai ir izpildīti šīs regulas I pielikuma nosacījumi, izņemot nosacījumus, kas norādīti minētā pielikuma īpašo noteikumu slejas B daļā, un vai atļaujas turētājam ir dokumentācija vai piekļuve dokumentācijai, kas atbilst Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur azimsulfuronu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2011. gada 31. decembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu slejas B daļu. Pamatojoties uz minēto novērtējumu, tās nosaka, vai līdzeklis vēl aizvien atbilst Regulas (EK) Nr. 1107/2009 29. panta 1. punkta nosacījumiem.
   Pēc tam, kad tas ir konstatēts, dalībvalstis rīkojas šādi:

               a)

               tāda līdzekļa gadījumā, kas satur azimsulfuronu kā vienīgo darbīgo vielu, atļauju vajadzības gadījumā groza vai atsauc vēlākais līdz 2015. gada 31. decembrim; vai

               b)

               tāda līdzekļa gadījumā, kas satur azimsulfuronu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz dienai, kas attiecībā uz šādiem grozījumiem vai atsaukšanu noteikta attiecīgajā tiesību aktā vai tiesību aktos, ar ko attiecīgo vielu vai vielas iekļāva Direktīvas 91/414/EEK I pielikumā vai apstiprināja, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Atcelšana
   Direktīvu 2010/54/ES atceļ.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 169, 29.6.2007., 10. lpp.

      (4)  OV L 153, 11.6.2011., 1. lpp.

      (5)  OV L 214, 9.8.2008., 70. lpp.

      (6)  Eiropas Pārtikas nekaitīguma iestāde; Secinājums par darbīgās vielas azimsulfurona pesticīdu riska novērtējuma profesionālapskati. EFSA Journal 2010; 8(3):1554 (61. lpp.). doi:10.2903/j.efsa.2010.1554. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      (8)  OV L 220, 21.8.2010., 63. lpp.

      I PIELIKUMS

                  Parastais nosaukums, identifikācijas numuri

                  IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Azimsulfurons
                  CAS Nr. 120162-55-2
                  CIPAC Nr. 584

                  l-(4,6-dimetoksipirimidīn-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-urīnviela

                  ≥ 980 g/kg
                  Maksimālais piemaisījuma fenola līmenis: 2 g/kg

                  2012. gada 1. janvāris

                  2021. gada 31. decembris

                  A   DAĻA
                  Var atļaut lietot tikai kā herbicīdu.
                  Izsmidzināšanu no gaisa nevar atļaut.
                  B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par azimsulfuronu, un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              1)

                              blakussugu augu aizsardzībai;

                              2)

                              iespējamam gruntsūdeņu piesārņojumam, ja darbīgo vielu lieto apgabalos ar jutīgiem vides un/vai klimatiskajiem apstākļiem;

                              3)

                              ūdens organismu aizsardzībai.

                        Dalībvalstis nodrošina, lai atļaujas piešķiršanas nosacījumos vajadzības gadījumā būtu ietverti riska mazināšanas pasākumi (piemēram, buferzonas, rīsu audzēšanā minimālie ūdens aizturēšanas periodi pirms novākšanas).
                  Pieteikuma iesniedzējs iesniedz apstiprinošu informāciju saistībā ar:

                              a)

                              riska novērtējumu attiecībā uz ūdens organismiem;

                              b)

                              noārdīšanās produktu noteikšanu vielas ūdens fotolīzē.

                        Pieteikuma iesniedzējs minēto informāciju iesniedz dalībvalstīm, Komisijai un iestādei līdz 2013. gada 31. decembrim.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā svītro ierakstu par azimsulfuronu;

                  2)

                  B daļu papildina ar šādu ierakstu:

                              Parastais nosaukums, identifikācijas numuri

                              IUPAC nosaukums

                              Tīrība (1)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “3.

                              Azimsulfurons

                                 CAS Nr. 120162-55-2

                                 CIPAC Nr. 584

                              l-(4,6-dimetoksipirimidīn-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-urīnviela

                              ≥ 980 g/kg
                              Maksimālais piemaisījuma fenola līmenis: 2 g/kg

                              2012. gada 1. janvāris

                              2021. gada 31. decembris

                              A   DAĻA
                              Var atļaut lietot tikai kā herbicīdu.
                              Izsmidzināšanu no gaisa nevar atļaut.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par azimsulfuronu, un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš:

                                          1)

                                          blakussugu augu aizsardzībai;

                                          2)

                                          iespējamam gruntsūdeņu piesārņojumam, ja darbīgo vielu lieto apgabalos ar jutīgiem vides un/vai klimatiskajiem apstākļiem;

                                          3)

                                          ūdens organismu aizsardzībai.

                                    Dalībvalstis nodrošina, lai atļaujas piešķiršanas nosacījumos vajadzības gadījumā būtu ietverti riska mazināšanas pasākumi (piemēram, buferzonas, rīsu audzēšanā minimālie ūdens aizturēšanas periodi pirms novākšanas).
                              Pieteikuma iesniedzējs iesniedz apstiprinošu informāciju saistībā ar:

                                          a)

                                          riska novērtējumu attiecībā uz ūdens organismiem;

                                          b)

                                          noārdīšanās produktu noteikšanu vielas ūdens fotolīzē.

                                    Pieteikuma iesniedzējs minēto informāciju iesniedz dalībvalstīm, Komisijai un iestādei līdz 2013. gada 31. decembrim.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 571/2012 ( 2012. gada 28. jūnijs ), ar ko groza Īstenošanas regulu (ES) Nr. 540/2011 attiecībā uz aktīvo vielu alumīnija silikāta, hidrolizētu proteīnu un 1,4-diaminobutāna (putrescīns) apstiprināšanas nosacījumiem  Dokuments attiecas uz EEZ

text:
               29.6.2012

               LV

               Eiropas Savienības Oficiālais Vēstnesis

               L 169/46

         KOMISIJAS ĪSTENOŠANAS REGULA (ES) Nr. 571/2012
   (2012. gada 28. jūnijs),
   ar ko groza Īstenošanas regulu (ES) Nr. 540/2011 attiecībā uz aktīvo vielu alumīnija silikāta, hidrolizētu proteīnu un 1,4-diaminobutāna (putrescīns) apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Aktīvās vielas alumīnija silikāts, hidrolizēti proteīni un 1,4-diaminobutāns (putrescīns) tika iekļauti Padomes Direktīvas 91/414/EEK (2) I pielikumā ar Komisijas Direktīvu 2008/127/EK (3) saskaņā ar procedūru, kas paredzēta 24. panta b) apakšpunktā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (4). Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas atbilstoši minētajai regulai un ir uzskaitītas pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz aktīvo vielu sarakstu (5).

               (2)

               Eiropas Pārtikas nekaitīguma iestāde, turpmāk “iestāde”, saskaņā ar Regulas (EK) Nr. 2229/2004 25. panta a) apakšpunktu 2011. gada 16. decembrī iesniedza Komisijai savus secinājumus attiecībā uz pārskata ziņojumu projektiem par alumīnija silikātu (6), hidrolizētiem proteīniem (7) un 1,4-diaminobutānu (putrescīns) (8). Dalībvalstis un Komisija izskatīja pārskata ziņojumu projektus un iestādes secinājumus Pārtikas aprites un dzīvnieku veselības pastāvīgajā komitejā, un 2012. gada 1. jūnijā tie tika pabeigti kā Komisijas pārskata ziņojumi par alumīnija silikātu, hidrolizētiem proteīniem un 1,4-diaminobutānu (putrescīns).

               (3)

               Iestāde pieteikumu iesniedzējiem paziņoja secinājumus par alumīnija silikātu, hidrolizētiem proteīniem un 1,4-diaminobutānu (putrescīns), un Komisija uzaicināja pieteikumu iesniedzējus iesniegt piezīmes par pārskata ziņojumiem.

               (4)

               Apstiprināts, ka aktīvās vielas alumīnija silikāts, hidrolizēti proteīni un 1,4-diaminobutāns (putrescīns) ir uzskatāmas par apstiprinātām atbilstoši Regulai (EK) Nr. 1107/2009.

               (5)

               Saskaņā ar Regulas (EK) Nr. 1107/2009 13. panta 2. punktu, saistībā ar tās 6. pantu, un ņemot vērā pašreizējās zinātnes un tehnikas atziņas, ir jāgroza apstiprināšanas nosacījumi alumīnija silikātam, hidrolizētiem proteīniem un 1,4-diaminobutānam (putrescīns). Ir lietderīgi pieprasīt papildu apstiprinošu informāciju par alumīnija silikātu un hidrolizētiem proteīniem. Vienlaikus būtu jāveic konkrēti tehniski pielāgojumi, jo īpaši aktīvās vielas nosaukums “putrescīns (1,4-diaminobutāns)” būtu jāaizstāj ar nosaukumu “1,4-diaminobutāns (putrescīns)”. Tāpēc Regulas (ES) Nr. 540/2011 pielikums būtu attiecīgi jāgroza.

               (6)

               Pirms šīs regulas piemērošanas būtu jāatvēl atbilstīgs laikposms, lai ļautu dalībvalstīm, pieteikumu iesniedzējiem un augu aizsardzības līdzekļu atļauju turētājiem izpildīt prasības, kas izriet no apstiprināšanas nosacījumu grozījumiem.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 28. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 344, 20.12.2008., 89. lpp.

      (4)  OV L 379, 24.12.2004., 13. lpp.

      (5)  OV L 153, 11.6.2011., 1. lpp.

      (6)  Secinājums par speciālistu veikto pesticīdu riska novērtējumu attiecībā uz darbīgo vielu alumīnija silikāts. EFSA Journal (2012) 10(1), 2517. Pieejams tiešsaistē: www.efsa.europa.eu/efsajournal.

      (7)  Secinājums par speciālistu veikto pesticīdu riska novērtējumu attiecībā uz darbīgo vielu hidrolizēti proteīni. EFSA Journal (2012) 10(2), 2545. Pieejams tiešsaistē: www.efsa.europa.eu/efsajournal.

      (8)  Secinājums par speciālistu veikto pesticīdu riska novērtējumu attiecībā uz darbīgo vielu 1,4-diaminobutāns (putrescīns). The EFSA Journal (2012) 10(1), 2516. Pieejams tiešsaistē: www.efsa.europa.eu/efsajournal.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  (1)

                  220. rindu attiecībā uz aktīvo vielu “alumīnija silikāts” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “220

                              Alumīnija silikāts

                                 CAS Nr. 1332-58-7

                                 CIPAC Nr. 841

                              Nav pieejams
                              Ķīmiskais nosaukums: Alumīnija silikāts

                              ≥ 999,8 g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par alumīnija silikātu (SANCO/2603/08) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš lietotāju drošībai. Lietošanas nosacījumos vajadzības gadījumā paredz piemērotu individuālās aizsardzības un elpceļu aizsardzības līdzekļu izmantošanu.
                              Izmantošanas nosacījumos vajadzības gadījumā ietver riska mazināšanas pasākumus.
                              Attiecīgās dalībvalstis nodrošina, ka Komisija no pieteikuma iesniedzēja saņem apstiprinošu informāciju par:

                                          a)

                                          rūpnieciski ražotā tehniskā materiāla specifikāciju un tās pamatojumu ar atbilstošiem analītiskajiem datiem;

                                          b)

                                          toksiskuma dokumentācijā izmantotā testa materiāla ietekmi uz tehniskā materiāla specifikāciju.

                                    Attiecīgās dalībvalstis nodrošina, ka Komisija no pieteikuma iesniedzēja saņem šo informāciju līdz 2013. gada 1. maijam.”

                  (2)

                  234. rindu attiecībā uz aktīvo vielu “hidrolizēti proteīni” aizstāj ar šādu:

                              “Numurs

                              Parastais nosaukums, identifikācijas numuri

                                 IUPAC nosaukums

                              Tīrība (2)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              234

                              Hidrolizēti proteīni

                                 CAS Nr. nav piešķirts

                                 CIPAC Nr. 901

                              Nav zināms

                              Pārskata ziņojums (SANCO/2615/2008)

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā atraktantu. Hidrolizētiem dzīvnieku izcelsmes proteīniem jābūt saskaņā ar Regulu (EK) Nr. 1069/2009 (3) un Komisijas Regulu (ES) Nr. 142/2011 (4).
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par hidrolizētiem proteīniem (SANCO/2615/08) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš lietotāju un strādnieku drošībai. Lietošanas nosacījumos vajadzības gadījumā paredz piemērotu individuālās aizsardzības līdzekļu izmantošanu.
                              Izmantošanas nosacījumos vajadzības gadījumā ietver riska mazināšanas pasākumus.
                              Attiecīgās dalībvalstis nodrošina, ka Komisija no pieteikuma iesniedzēja saņem apstiprinošu informāciju par:

                                          a)

                                          rūpnieciski ražotā tehniskā materiāla specifikācijām un to pamatojumu ar atbilstošiem analītiskajiem datiem;

                                          b)

                                          risku attiecībā uz ūdens organismiem.

                                    Attiecīgās dalībvalstis nodrošina, ka Komisija no pieteikuma iesniedzēja saņem a) punktā minēto informāciju līdz 2013. gada 1. maijam un b) punktā minēto informāciju – līdz. 2013. gada 1. novembrim.

                  (3)

                  245. rindu attiecībā uz aktīvo vielu “1,4-diaminobutāns (putrescīns)” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (5)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “245

                              1,4-diaminobutāns (putrescīns)

                                 CAS Nr. 110-60-1

                                 CIPAC Nr. 854

                              Butān-1,4-diamīns

                              ≥ 990 g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā atraktantu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par 1,4-diaminobutānu (putrescīns) (SANCO/2626/08) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par aktīvo vielu identitāti un to specifikāciju ir sniegta to pārskata ziņojumā.

         (2)  Sīkāka informācija par aktīvo vielu identitāti un to specifikāciju ir sniegta to pārskata ziņojumā.

         (3)  OV L 300, 14.11.2009., 1. lpp.

         (4)  OV L 54, 26.2.2011., 1. lpp.”

         (5)  Sīkāka informācija par aktīvo vielu identitāti un to specifikāciju ir sniegta to pārskata ziņojumā.


title: Komisijas Īstenošanas regula (ES) Nr. 595/2012 ( 2012. gada 5. jūlijs ), ar ko apstiprina darbīgo vielu fenpirazamīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               6.7.2012

               LV

               Eiropas Savienības Oficiālais Vēstnesis

               L 176/46

         KOMISIJAS ĪSTENOŠANAS REGULA (ES) Nr. 595/2012
   (2012. gada 5. jūlijs),
   ar ko apstiprina darbīgo vielu fenpirazamīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīva 91/414/EEK (2) attiecībā uz apstiprinājuma procedūru un nosacījumiem jāpiemēro darbīgajām vielām, par kurām saskaņā ar minētās direktīvas 6. panta 3. punktu pieņemts lēmums pirms 2011. gada 14. jūnija. Attiecībā uz fenpirazamīnu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2010/150/ES (3).

               (2)

               Saskaņā ar Direktīvas 91/414/EEK 6. panta 2. punktu Austrija 2009. gada 3. septembrī saņēma pieteikumu no Sumitomo Chemical Agro Europe SAS darbīgās vielas fenpirazamīna iekļaušanai Direktīvas 91/414/EEK I pielikumā. Ar Lēmumu 2010/150/ES tika apstiprināts, ka dokumentācija ir pilnīga, proti, to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir izvērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2011. gada 17. janvārī iesniedza novērtējuma ziņojuma projektu.

               (4)

               Dalībvalstis un Eiropas Pārtikas nekaitīguma iestāde (turpmāk “iestāde”) izskatīja novērtējuma ziņojuma projektu. Iestāde 2011. gada 6. decembrī iesniedza Komisijai secinājumus par darbīgās vielas fenpirazamīna pesticīdu riska novērtējuma salīdzinošo pārskatīšanu (4). Dalībvalstis un Komisija novērtējuma ziņojuma projektu izskatīja Pārtikas aprites un dzīvnieku veselības pastāvīgajā komitejā, un 2012. gada 1. jūnijā tas tika pabeigts kā Komisijas pārskata ziņojums par fenpirazamīnu.

               (5)

               Dažādajās veiktajās pārbaudēs tika konstatēts, ka fenpirazamīnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt fenpirazamīnu.

               (6)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro šādi nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur fenpirazamīnu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju, kā noteikts Direktīvā 91/414/EEK, par katra augu aizsardzības līdzekļa katru paredzēto lietojuma veidu saskaņā ar vienotajiem principiem.

               (7)

               Kā liecina pieredze, kas gūta Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, varētu būt jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (8)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu fenpirazamīnu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2013. gada 30. jūnijam groza vai atsauc pašreizējās atļaujas augu aizsardzības līdzekļiem, kas satur darbīgo vielu fenpirazamīnu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos nosacījumus, kas norādīti attiecīgā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta nosacījumiem un Regulas (EK) Nr. 1107/2009 62. pantu ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur fenpirazamīnu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2012. gada 31. decembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur fenpirazamīnu kā vienīgo darbīgo vielu, atļauju vajadzības gadījumā groza vai atsauc vēlākais līdz 2014. gada 30. jūnijam; vai

               b)

               ja līdzeklis satur fenpirazamīnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2014. gada 30. jūnijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 5. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 61, 11.3.2010., 35. lpp.

      (4)  EFSA Journal (2012); 10(1):2496. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Fenpirazamīns

                     CAS Nr.: 473798-59-3

                     CIPAC Nr. 832

                  S-alil 5-amino-2,3-dihidro-2-izopropil-3-okso-4-(o-tolil)pirazols-1-karbotioāts

                  ≥ 940 g/kg

                  2013. gada 1. janvāris

                  2022. gada 31. decembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fenpirazamīnu un jo īpaši I un II papildinājumu, ko 2012 gada 1. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā ierakstā norādītā tīrība noteikta eksperimentālā ražotnē. Dalībvalsts, kura veic pārbaudi, saskaņā ar Regulas (EK) Nr. 1107/2009 38. pantu informē Komisiju par rūpnieciski ražotā tehniskā materiāla specifikāciju.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļu papildina ar šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “25

                     Fenpirazamīns

                        CAS Nr.: 473798-59-3

                        CIPAC Nr. 832

                     S-alil 5-amino-2,3-dihidro-2-izopropil-3-okso-4-(o-tolil)pirazols-1-karbotioāts

                     ≥ 940 g/kg

                     2013. gada 1. janvāris

                     2022. gada 31. decembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fenpirazamīnu un jo īpaši I un II papildinājumu, ko 2012 gada 1. jūnijā pabeidza Pārtikas aprites un dzīvnieku veselības pastāvīgā komiteja.
                     Šajā ierakstā norādītā tīrība noteikta eksperimentālā ražotnē. Dalībvalsts, kura veic pārbaudi, saskaņā ar Regulas (EK) Nr. 1107/2009 38. pantu informē Komisiju par rūpnieciski ražotā tehniskā materiāla specifikāciju.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 200/2013 ( 2013. gada 8. marts ), ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu ametoktradīnu un ar ko groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               9.3.2013

               LV

               Eiropas Savienības Oficiālais Vēstnesis

               L 67/1

         KOMISIJAS ĪSTENOŠANAS REGULA (ES) Nr. 200/2013
   (2013. gada 8. marts),
   ar ko atbilstīgi Eiropas Parlamenta un Padomes Regulai (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu ametoktradīnu un ar ko groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums, attiecībā uz apstiprinājuma procedūru un nosacījumiem piemēro Padomes Direktīvu 91/414/EEK (2). Attiecībā uz ametoktradīnu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2009/535/EK (3).

               (2)

               Saskaņā ar Direktīvas 91/414/EEK 6. panta 2. punktu Nīderlande 2008. gada 26. septembrī saņēma pieteikumu no BASF SE par darbīgās vielas ametoktradīna iekļaušanu Direktīvas 91/414/EEK I pielikumā. Ar Lēmumu 2009/535/EK tika apstiprināts, ka dokumentācija ir “pilnīga”, proti, principā to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2009. gada 15. septembrī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2012. gada 18. oktobrī iestāde iesniedza Komisijai secinājumu par darbīgās vielas ametoktradīna pesticīdu riska novērtējuma pārskatīšanu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 1. februārī tas tika pabeigts kā Komisijas pārskata ziņojums par ametoktradīnu.

               (5)

               Dažādajās veiktajās pārbaudēs tika konstatēts, ka ametoktradīnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt ametoktradīnu.

               (6)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (7)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši ametoktradīnu saturošu augu aizsardzības līdzekļu atļauju pārskatīšanai. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (8)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (9)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (10)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu ametoktradīnu, kas aprakstīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2014. gada 31. janvārim groza vai atsauc spēkā esošās atļaujas augu aizsardzības līdzekļiem, kas satur darbīgo vielu ametoktradīnu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta nosacījumiem un Regulas (EK) Nr. 1107/2009 62. pantu ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, dalībvalstis saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu aili, atkārtoti novērtē katru atļauto augu aizsardzības līdzekli, kas satur ametoktradīnu kā vienīgo darbīgo vielu vai vienu no vairākām darbīgajām vielām, kuras vēlākais līdz 2013. gada 31. jūlijam ir iekļautas Īstenošanas regulas (ES) Nr. 540/2011 pielikumā. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja ametoktradīns ir vienīgā darbīgā viela līdzeklī, vajadzības gadījumā vēlākais līdz 2015. gada 31. janvārim groza vai atsauc atļauju; vai

               b)

               ja līdzeklis satur ametoktradīnu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. janvārim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. martā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 179, 10.7.2009., 66. lpp.

      (4)  EFSA Journal (2012); 10(11):2921. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprinājuma datums

                  Apstiprinājuma termiņa beigas

                  Īpaši noteikumi

                  Ametoktradīns

                     CAS Nr. 865318-97-4

                     CIPAC Nr. 818

                  5-etil-6-oktil [1,2,4]triazol[1,5-a] pirimidīn-7-amīns

                  ≥ 980 g/kg
                  Piemaisījumiem amitrolam un o-ksilolam ir toksikoloģiska ietekme, un tehniskajā materiālā to saturs nedrīkst pārsniegt attiecīgi 50 g/kg un 2 g/kg.

                  2013. gada 1. augusts

                  2023. gada 31. jūlijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par ametoktradīnu, un jo īpaši tā I un II papildinājumu, ko 2013. gada 1. februārī pabeidza Pārtikas aprites un dzīvnieku veselības pastāvīgajā komitejā.
                  Šajā vispārējā novērtējumā dalībvalstis īpašu uzmanību pievērš metabolīta M650F04 (2) noplūdei gruntsūdeņos jutīgos apstākļos.
                  Lietošanas nosacījumos attiecīgā gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

         (2)  7-amino-5-etil[1,2,4]triazol[1,5-a]pirimidīn-6-karbonskābe.

      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:

                     “33.

                     Ametoktradīns

                        CAS Nr. 865318-97-4

                        CIPAC Nr. 818

                     5-etil-6-oktil [1,2,4]triazol[1,5-a] pirimidīn-7-amīns

                     ≥ 980 g/kg
                     Piemaisījumiem amitrolam un o-ksilolam ir toksikoloģiska ietekme, un tehniskajā materiālā to saturs nedrīkst pārsniegt attiecīgi 50 g/kg un 2 g/kg.

                     2013. gada 1. augusts

                     2023. gada 31. jūlijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par ametoktradīnu, un jo īpaši tā I un II papildinājumu, ko 2013. gada 1. februārī pabeidza Pārtikas aprites un dzīvnieku veselības pastāvīgajā komitejā.
                     Šajā vispārējā novērtējumā dalībvalstis īpašu uzmanību pievērš metabolīta M650F04 (1) noplūdei gruntsūdeņos jutīgos apstākļos.
                     Lietošanas nosacījumos attiecīgā gadījumā ietver riska mazināšanas pasākumus.

         (1)  7-amino-5-etil[1,2,4]triazol[1,5-a]pirimidīn-6-karbonskābe.”


title: Komisijas Īstenošanas regula (ES) Nr. 1316/2011 ( 2011. gada 15. decembris ) par minimālā muitas nodokļa noteikšanu otrajai konkursa kārtai saskaņā ar konkursa procedūru, kas uzsākta ar Īstenošanas regulu (ES) Nr. 1239/2011

text:
               16.12.2011

               LV

               Eiropas Savienības Oficiālais Vēstnesis

               L 334/16

         KOMISIJAS ĪSTENOŠANAS REGULA (ES) Nr. 1316/2011
   (2011. gada 15. decembris)
   par minimālā muitas nodokļa noteikšanu otrajai konkursa kārtai saskaņā ar konkursa procedūru, kas uzsākta ar Īstenošanas regulu (ES) Nr. 1239/2011
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar tās 4. pantu,
   tā kā:

               (1)

               Ar Komisijas Īstenošanas regulu (ES) Nr. 1239/2011 (2) tika izsludināts pastāvīgs konkurss 2011./2012. tirdzniecības gadam attiecībā uz cukura ar KN kodu 1701 importu, kuram piemēro pazemināto muitas nodokli.

               (2)

               Atbilstīgi Īstenošanas regulas (ES) Nr. 1239/2011 6. pantam Komisijai jāpieņem lēmums par to vai noteikt minimālo muitas nodokli attiecīgajam astoņciparu KN kodam, vai arī nenoteikt, ņemot vērā konkrētajā konkursa kārtā saņemtos piedāvājumus.

               (3)

               Ņemot vērā piedāvājumus, kas saņemti otrajā konkursa kārtā, minimālais muitas nodoklis būtu jānosaka tikai dažiem astoņciparu kodiem, kuri attiecas uz cukuru ar KN kodu 1701, bet pārējiem astoņciparu kodiem, kuri attiecas uz cukuru ar minēto KN kodu, minimālais muitas nodoklis nebūtu jānosaka.

               (4)

               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (5)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Attiecībā uz otro konkursa kārtu, kura paredzēta saskaņā ar Īstenošanas regulā (ES) Nr. 1239/2011 izsludināto konkursa procedūru un kuras iesniegšanas termiņš beidzās 2011. gada 14. decembrī, minimālais muitas nodoklis ir vai nav noteikts astoņciparu kodiem, kas attiecas uz cukuru ar KN kodu 1701, atbilstīgi šīs regulas pielikumam.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 318, 1.12.2011., 4. lpp.

      PIELIKUMS

         Minimālais muitas nodoklis

                  (EUR par tonnu)

                  Astoņciparu KN kods

                  Minimālais muitas nodoklis

                  1

                  2

                  1701 11 10

                  263,50

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              minimālais muitas nodoklis nav noteikts (visi piedāvājumi noraidīti)

                              (X)

                              nav iesniegts neviens piedāvājums


title: Komisijas Īstenošanas regula (ES) Nr. 765/2013 ( 2013. gada 29. jūlijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Walbecker Spargel (AĢIN))

text:
               9.8.2013

               LV

               Eiropas Savienības Oficiālais Vēstnesis

               L 214/1

         KOMISIJAS ĪSTENOŠANAS REGULA (ES) Nr. 765/2013
   (2013. gada 29. jūlijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Walbecker Spargel (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Ar Regulu (ES) Nr. 1151/2012 tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 6. panta 2. punktu Vācijas iesniegtais pieteikums reģistrēt nosaukumu Walbecker Spargel ir publicēts Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc nosaukums Walbecker Spargel būtu jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. jūlijā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV C 288, 25.9.2012., 13. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.6. grupa.   Svaigi vai pārstrādāti augļi, dārzeņi un labība

      VĀCIJA

         Walbecker Spargel (AĢIN)


title: Komisijas Īstenošanas regula (ES) Nr. 201/2013 ( 2013. gada 8. marts ), ar ko groza Īstenošanas regulu (ES) Nr. 788/2011 un Īstenošanas regulu (ES) Nr. 540/2011 attiecībā uz darbīgās vielas fluazifopa-P atļauto lietojuma veidu paplašināšanu  Dokuments attiecas uz EEZ

text:
               9.3.2013

               LV

               Eiropas Savienības Oficiālais Vēstnesis

               L 67/6

         KOMISIJAS ĪSTENOŠANAS REGULA (ES) Nr. 201/2013
   (2013. gada 8. marts),
   ar ko groza Īstenošanas regulu (ES) Nr. 788/2011 un Īstenošanas regulu (ES) Nr. 540/2011 attiecībā uz darbīgās vielas fluazifopa-P atļauto lietojuma veidu paplašināšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Darbīgā viela fluazifops-P tika apstiprināta ar Komisijas 2011. gada 5. augusta Īstenošanas regulu (ES) Nr. 788/2011, ar ko apstiprina darbīgo vielu fluazifopu-P saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 un Komisijas Lēmuma 2008/934/EK pielikumu (2). Apstiprinājumā tika ietverts īpašais noteikums: “Var atļaut izmantot tikai kā herbicīdu augļu dārzos (pie augu pamatnes) vienu reizi gadā.”

               (2)

               Uzņēmums Syngenta Crop Protection AG, kurš bija pieprasījis fluazifopa-P apstiprināšanu, 2011. gada 29. jūnijā iesniedza pieteikumu, kurā lūdza grozīt darbīgās vielas fluazifopa-P apstiprināšanas nosacījumus tā, lai to drīkstētu lietot kā herbicīdu bez ierobežojumiem. Minētajam pieteikumam bija pievienota informācija par to, kādus lietojuma veidus prasīts paplašināt. To iesniedza Francijai, kura ar Komisijas Regulu (EK) Nr. 1490/2002 (3) bija izraudzīta par ziņotāju dalībvalsti.

               (3)

               Francija novērtēja pieteikuma iesniedzēja iesniegto informāciju un sagatavoja novērtējuma ziņojuma projekta papildinājumu. Minēto papildinājumu tā 2012. gada 2. aprīlī iesniedza Komisijai un kopiju nosūtīja Eiropas Pārtikas nekaitīguma iestādei (turpmāk “iestāde”).

               (4)

               Iestāde šo papildinājumu nosūtīja pieteikuma iesniedzējam un dalībvalstīm, izņemot ziņotāju dalībvalsti, un to publiskoja, paredzot 60 dienu ilgu laikposmu rakstisku atsauksmju iesniegšanai.

               (5)

               Iestāde organizēja apspriešanos ar ekspertiem par toksikoloģisko iedarbību uz zīdītājiem.

               (6)

               Ņemot vērā novērtējuma ziņojuma projekta papildinājumu, iestāde 2012. gada 18. oktobrī pieņēma secinājumu (4) par fluazifopa-P neierobežoto lietojumu kā herbicīdu. Tā minēto secinājumu paziņoja pieteikuma iesniedzējam, dalībvalstīm un Komisijai un publiskoja to. Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 1. februārī tas tika pabeigts kā Komisijas pārskata ziņojums par fluazifopu-P. Pieteikuma iesniedzējam tika dota iespēja iesniegt komentārus par pārskata ziņojumu.

               (7)

               No pieteikuma iesniedzēja sniegtās informācijas izriet, ka, atļaujot attiecīgo darbīgo vielu lietot kā herbicīdu bez ierobežojumiem, tas nerada papildu risku tam, kas jau ņemts vērā Īstenošanas regulā (ES) Nr. 788/2011 un Komisijas pārskata ziņojumā, kas bija īstenošanas regulas pamatā.

               (8)

               Pamatojoties uz 2013. gada 1. februārī pabeigto pārskata ziņojumu un iestādes 2012. gada 18. oktobrī pieņemto secinājumu, ir lietderīgi paplašināt apstiprināto fluazifopa-P lietojumu tā, lai to kā herbicīdu varētu lietot bez ierobežojumiem.

               (9)

               Lai ņemtu vērā atlikušās neskaidrības, aprēķinot metabolīta savienojuma X (5) pusnoārdīšanās laiku, dalībvalstīm būtu jāvērš īpaša uzmanība uz patērētāju drošību attiecībā uz minētā metabolīta sastopamību gruntsūdeņos.

               (10)

               Īstenošanas regula (ES) Nr. 788/2011 un Komisijas Īstenošanas regula (ES) Nr. 540/2011 (6) būtu attiecīgi jāgroza.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUŠI ŠO REGULU.
   1. pants
   Grozījumi Īstenošanas regulā (ES) Nr. 788/2011
   Īstenošanas regulas (ES) Nr. 788/2011 I pielikumu groza saskaņā ar šīs regulas I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. martā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 203, 6.8.2011., 21. lpp.

      (3)  OV L 224, 21.8.2002., 23. lpp.

      (4)  Eiropas Pārtikas nekaitīguma iestāde. Secinājums par darbīgās vielas fluazifopa-P pesticīdu riska novērtējuma salīdzinošo pārskatīšanu. EFSA Journal 2012; 10(11):2945. (18. lpp.) doi:10.2903/j.efsa.2012.2945. Pieejams tiešsaistē: www.efsa.europa.eu/efsajournal.

      (5)  5-(trifluormetil)-2(1H)-piridinons.

      (6)  OV L 153, 11.6.2011., 1. lpp.

      I PIELIKUMS
      Īstenošanas regulas (ES) Nr. 788/2011 I pielikumā sleju “Īpaši noteikumi” aizstāj ar šādu:

         “A   DAĻA
         Var atļaut izmantot tikai kā herbicīdu.
         B   DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fluazifopu-P, un jo īpaši tā I un II papildinājumu, ko 2013. gada 1. februārī pabeidza Pārtikas aprites un dzīvnieku veselības pastāvīgā komiteja.
         Šajā vispārējā novērtēšanā dalībvalstis:

                     —

                     īpašu uzmanību pievērš patērētāju drošībai saistībā ar metabolītu savienojuma X (1) sastopamību gruntsūdeņos,

                     —

                     īpašu uzmanību pievērš lietotāju apdraudējumam un nodrošina, lai lietošanas nosacījumos būtu paredzēts, ka vajadzības gadījumā ir jāizmanto atbilstoši individuālās aizsardzības līdzekļi,

                     —

                     īpašu uzmanību pievērš virszemes ūdeņu un gruntsūdeņu aizsardzībai īpaši jutīgajās teritorijās,

                     —

                     īpašu uzmanību pievērš tādu augu apdraudējumam, kuri nav šā līdzekļa lietojuma mērķis.

               Lietošanas nosacījumos vajadzības gadījumā ietver riska mazināšanas pasākumus.
         Pieteikuma iesniedzējs iesniedz apstiprinošu informāciju par:

                     1)

                     rūpnieciski ražotā tehniskā materiāla specifikāciju, tostarp informāciju par piemaisījuma R154719 atbilstību;

                     2)

                     rūpnieciski ražotā tehniskā materiāla specifikāciju līdzvērtīgumu toksiskuma pētījumos izmantotā testa materiāla specifikācijām;

                     3)

                     iespējamo ilgtermiņa risku attiecībā uz zālēdājiem zīdītājiem;

                     4)

                     metabolītu savienojumu X (1) un IV (2) sadalīšanos un reakciju vidē;

                     5)

                     metabolītu savienojuma IV (2) potenciālo apdraudējumu zivīm un ūdens bezmugurkaulniekiem.

               Pieteikuma iesniedzējs iesniedz Komisijai, dalībvalstīm un iestādei 1) un 2) punktā minēto informāciju līdz 2012. gada 30. jūnijam, bet 3), 4) un 5) punktā minēto informāciju – līdz 2013. gada 31. decembrim.

         (1)  5-(trifluormetil)-2(1H)-piridinons.

         (2)  4-{[5-(trifluormetil)-2-piridinil]oksi}fenols.

      II PIELIKUMS
      Īstenošanas regulas (ES) Nr. 540/2011 pielikuma B daļas 15. rindas slejā “Īpaši noteikumi” fluazifopu-P aizstāj ar šādu:

         “A   DAĻA
         Var atļaut izmantot tikai kā herbicīdu.
         B   DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par fluazifopu-P, un jo īpaši tā I un II papildinājumu, ko 2013. gada 1. februārī pabeidza Pārtikas aprites un dzīvnieku veselības pastāvīgā komiteja.
         Šajā vispārējā novērtēšanā dalībvalstis:

                     —

                     īpašu uzmanību pievērš patērētāju drošībai saistībā ar metabolītu savienojuma X (1) sastopamību gruntsūdeņos,

                     —

                     īpašu uzmanību pievērš lietotāju apdraudējumam un nodrošina, lai lietošanas nosacījumos būtu paredzēts, ka vajadzības gadījumā ir jāizmanto atbilstoši individuālās aizsardzības līdzekļi,

                     —

                     īpašu uzmanību pievērš virszemes ūdeņu un gruntsūdeņu aizsardzībai īpaši jutīgajās teritorijās,

                     —

                     īpašu uzmanību pievērš tādu augu apdraudējumam, kuri nav šā līdzekļa lietojuma mērķis.

               Lietošanas nosacījumos vajadzības gadījumā ietver riska mazināšanas pasākumus.
         Pieteikuma iesniedzējs iesniedz apstiprinošu informāciju par:

                     1)

                     rūpnieciski ražotā tehniskā materiāla specifikāciju, tostarp informāciju par piemaisījuma R154719 atbilstību;

                     2)

                     rūpnieciski ražotā tehniskā materiāla specifikāciju līdzvērtīgumu toksiskuma pētījumos izmantotā testa materiāla specifikācijām;

                     3)

                     iespējamo ilgtermiņa risku attiecībā uz zālēdājiem zīdītājiem;

                     4)

                     metabolītu savienojumu X (1) un IV (2) sadalīšanos un reakciju vidē;

                     5)

                     metabolītu savienojuma IV (2) potenciālo apdraudējumu zivīm un ūdens bezmugurkaulniekiem.

               Pieteikuma iesniedzējs iesniedz Komisijai, dalībvalstīm un iestādei 1) un 2) punktā minēto informāciju līdz 2012. gada 30. jūnijam, bet 3), 4) un 5) punktā minēto informāciju – līdz 2013. gada 31. decembrim.

         (1)  5-(trifluormetil)-2(1H)-piridinons.

         (2)  4-{[5-(trifluormetil)-2-piridinil]oksi}fenols.


title: Komisijas Īstenošanas regula (ES) Nr. 192/2014 ( 2014. gada 27. februāris ), ar ko apstiprina darbīgo vielu 1,4-dimetilnaftalīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu  Dokuments attiecas uz EEZ

text:
               28.2.2014

               LV

               Eiropas Savienības Oficiālais Vēstnesis

               L 59/20

      KOMISIJAS ĪSTENOŠANAS REGULA (ES) Nr. 192/2014
   (2014. gada 27. februāris),
   ar ko apstiprina darbīgo vielu 1,4-dimetilnaftalīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīva 91/414/EEK (2) attiecībā uz apstiprinājuma procedūru un nosacījumiem jāpiemēro darbīgajām vielām, par kurām lēmums pieņemts saskaņā ar minētās direktīvas 6. panta 3. punktu pirms 2011. gada 14. jūnija. Regulas (EK) Nr. 1107/2009 80. panta 1. punkta a) apakšpunkta nosacījumi attiecībā uz 1,4-dimetilnaftalīnu ir izpildīti ar Komisijas Lēmumu 2010/244/ES (3).

               (2)

               Saskaņā ar Direktīvas 91/414/EEK 6. panta 2. punktu Nīderlande 2009. gada 25. jūnijā saņēma pieteikumu no DormFresh Ltd par darbīgās vielas 1,4-dimetilnaftalīna iekļaušanu Direktīvas 91/414/EEK I pielikumā. Ar Lēmumu 2010/244/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2012. gada 21. martā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde secinājumu par darbīgās vielas 1,4-dimetilnaftalīna pesticīdu riska novērtējumu (4)2013. gada 16. maijā iesniedza Komisijai. Dalībvalstis un Komisija novērtējuma ziņojuma projektu un iestādes secinājumu izskatīja Pārtikas aprites un dzīvnieku veselības pastāvīgajā komitejā, un 2013. gada 13. decembrī tas tika pabeigts kā Komisijas pārskata ziņojums par 1,4-dimetilnaftalīnu.

               (5)

               Dažādajās veiktajās pārbaudēs tika konstatēts, ka 1,4-dimetilnaftalīnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi 1,4-dimetilnaftalīnu apstiprināt.

               (6)

               Saskaņā ar Regulas (EK) Nr. 1107/2009 13. panta 2. punktu un saistībā ar tās 6. pantu, un ņemot vērā jaunākās zinātniskās un tehnoloģiskās atziņas, tomēr ir nepieciešams iekļaut atsevišķus nosacījumus un ierobežojumus. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši, lai pārskatītu 1,4-dimetilnaftalīnu saturošu augu aizsardzības līdzekļu atļaujas. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu 1,4-dimetilnaftalīnu, kas aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2014. gada 31. decembrim vajadzības gadījumā groza vai atsauc spēkā esošās atļaujas darbīgo vielu 1,4-dimetilnaftalīnu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma ailē “Īpaši noteikumi”, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur 1,4-dimetilnaftalīnu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 30. jūnijam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja 1,4-dimetilnaftalīns ir vienīgā darbīgā viela līdzeklī — vajadzības gadījumā groza vai atsauc atļauju vēlākais līdz 2015. gada 31. decembrim, vai

               b)

               ja līdzeklis satur 1,4-dimetilnaftalīnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   To piemēro no 2014. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. februārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2010. gada 26. aprīļa Lēmums 2010/244/ES, ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo 1,4-dimetilnaftalēna iekļaušanu Padomes Direktīvas 91/414/EEK I pielikumā (OV L 107, 29.4.2010., 22. lpp.).

      (4)  EFSA Journal 2013; 11(6):3229. Pieejams tiešsaistē: www.efsa.europa.eu

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  1,4-dimetilnaftalīns

                     CAS Nr. 571-58-4

                     CIPAC Nr. 822

                  1,4-dimetilnaftalīns

                  ≥ 980 μg/kg

                  2014. gada 1. jūlijs

                  2024. gada 30. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā Pārtikas aprites un dzīvnieku veselības pastāvīgās komitejas 2013. gada 13. decembrī pabeigtā pārskata ziņojuma secinājumus par 1,4-dimetilnaftalīnu un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              a)

                              to operatoru un strādnieku aizsardzībai, kuri atgriežas darba vietā pēc veiktās apstrādes un noliktavas pārbaudes laikā;

                              b)

                              ūdens organismu un zīdītājdzīvnieku, kuri ēd zivis, apdraudējumam, ja darbīgā viela bez turpmākas apstrādes no noliktavām nonāk gaisā un virszemes ūdeņos.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par darbīgās vielas atlieku definīciju.
                  Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2016. gada 30. jūnijam.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “68

                     1,4-dimetilnaftalīns

                        CAS Nr. 571-58-4

                        CIPAC Nr. 822

                     1,4-dimetilnaftalīns

                     ≥ 980 μg/kg

                     2014. gada 1. jūlijs

                     2024. gada 30. jūnijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā Pārtikas aprites un dzīvnieku veselības pastāvīgās komitejas 2013. gada 13. decembrī pabeigtā pārskata ziņojuma secinājumus par 1,4-dimetilnaftalīnu un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 to operatoru un strādnieku aizsardzībai, kuri atgriežas darba vietā pēc veiktās apstrādes un noliktavas pārbaudes laikā;

                                 b)

                                 ūdens organismu un zīdītājdzīvnieku, kuri ēd zivis, apdraudējumam, ja darbīgā viela bez turpmākas apstrādes no noliktavām nonāk gaisā un virszemes ūdeņos.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par darbīgās vielas atlieku definīciju.
                     Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2016. gada 30. jūnijam.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2017/1596 (2017. gada 21. septembris) par sausā vājpiena minimālo pārdošanas cenu divpadsmitajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
               22.9.2017

               LV

               Eiropas Savienības Oficiālais Vēstnesis

               L 244/8

         KOMISIJAS ĪSTENOŠANAS REGULA (ES) 2017/1596
   (2017. gada 21. septembris)
   par sausā vājpiena minimālo pārdošanas cenu divpadsmitajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
   tā kā:

               (1)

               Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

               (2)

               Pamatojoties uz piedāvājumiem, kas saņemti divpadsmitajai konkursa kārtai, nebūtu jānosaka minimālā pārdošanas cena.

               (3)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, divpadsmitajai konkursa kārtai, attiecībā uz kuru piedāvājumu iesniegšanas periods beidzās 2017. gada 19. septembrī, minimālā pārdošanas cena nav jānosaka.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. septembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 206, 30.7.2016., 71. lpp.

      (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).